पाएं अपने शहर की ताज़ा ख़बरें और फ्री ई-पेपरडाउनलोड करें
जर्मनी में एक बैंक क्लर्क को कम्प्यूटर पर वित्तीय लेनदेन करते समय गहरी नींद आ गई और उंगली से कीबोर्ड दबने से करोड़ों यूरो हस्तांतरित हो गए.
बैंक की महिला अधिकारी ने क्लर्क की इस गलती को नजरअंदाज किया और उसे अपनी नौकरी से हाथ धोना पड़ा.
लेकिन श्रम अदालत ने इस फैसले को गलत करार देते हुए कहा है कि अधिकारी को बर्खास्त करने के बजाए केवल चेतावनी दी जानी चाहिए थी.
क्लर्क 64.20 यूरो हस्तांतरित कर रहा था कि तभी उसको नींद आ गई और उंगली से कीबोर्ड दबने से 22 करोड़, 22 लाख 22 हजार, दो सौ दो यूरो ट्रांसफर हो गए.
गलती
1986 से बैंक में कार्यरत महिला अधिकारी ने अदालत को बताया कि उन्होंने क्लर्क की गलती पर ध्यान नहीं दिया और इस लेनदेन को मंजूरी दे दी.
एक सहयोगी कर्मचारी का ध्यान बाद में इस गलती पर गया और इसे दुरुस्त कर लिया गया. बैंक ने अधिकारी पर लापरवाही का आरोप लगाते हुए उसे बर्खास्त कर दिया.
अदालत को बताया गया कि जिस दिन ये गलती हुई थी उसी दिन महिला अधिकारी ने 812 दस्तावेजों की जांच की थी ताकि उनमें कोई गलती नहीं रह जाए.
जजों ने अपने फैसले में कहा कि महिला अधिकारी की मंशा गलत नहीं थी और उन्हें चेतावनी दी जानी चाहिए थी. अदालत ने बैंक से कहा कि महिला को बहाल किया जाए.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn